Illatokkal vall szerelmet vak feleségének - SZEMlélek
Bruttó 334 ezer forint a három-öt éve végzett...
SZEMlélek 2019. augusztus 26.
Illatokkal vall szerelmet vak feleségének
Toshiyuki Kuroki kertjében virágba borultak a shibazakurák.
Toshiyuki és felesége, Yasuko 1956-ban házasodtak össze, és egy Miyazaki prefektúrabeli faluban telepedtek le. Tejgazdálkodással foglalkoztak, és felneveltek két gyereket. 25 évvel ezelőtt azonban Yasuko cukorbetegsége következtében elvesztette látását, és ezzel együtt az életkedvét is. Férje ezt nem tudta tétlenül szemlélni.
Toshiyuki megfogadta, hogy felvidítja feleségét. Felhagyott a tejgazdálkodással, kivágott 300 cédrusfát, és a házuk körüli lejtőt teleültette shibazakurákkal. Eleinte csak körülbelül ezer négyzetméternyi területet borított rózsaszínbe az shibazakura, de a virágszőnyeg mérete minden évben kicsit nagyobb lett.
Yasuko lassacskán előbújt "csigaházából", hogy élvezze a shibazakura, vagyis a "földi cseresznyevirág" illatát és férje szeretetét.
Toshiyuki ma már minden figyelmét újra boldog feleségének és a kertnek szenteli. A pompázatos domboldalnak messze földre is híre ment, így előfordulnak olyan napok, amikor több ezer látogató is felkeresi a birtokot.
“Nagyon hálásak vagyunk” – beszélgetés egy Szombathelyre menekült pakisztáni családdal